**Bateriile LFP vor extinde gama de versiuni pentru Mustang Mach‑E. Ford crește capacitatea de producție a bateriilor.**

* De anul acesta, Ford adaugă bateriile de tip LFP în gama sa de vehicule electrice, începând cu Mustang Mach‑E
* Bateriile LFP sunt excepțional de durabile, utilizând mai puține materiale rare, au costuri de producție mai mici și permit viteze de încărcare mai ridicate
* Ford investește 3,5 miliarde de dolari pentru a construi o fabrică de baterii LFP în Michigan, SUA, ca parte a eforturilor globale care includ o investiție de 50 de miliarde de dolari cu scopul de a conduce revoluția vehiculelor electrice.

**KOLN, Germania, 16 februarie 2023** – Anul acesta, Ford va introduce bateriile litiu-fier-fosfat (LFP) pentru modelul Mustang Mach-E 1 în Europa, ca parte a angajamentului companiei de a face vehiculele electrice mai accesibile pentru clienți.

Ford a anunțat, de asemenea, că investește 3,5 miliarde de dolari pentru a construi prima sa fabrică de baterii LFP din SUA – numită BlueOval Battery Park Michigan – care se va deschide în 2026.

Diversificarea și localizarea lanțului de aprovizionare pentru bateriile utilizate de Ford în regiunile în care acesta produce vehicule electrice va îmbunătăți disponibilitatea și accesibilitatea pentru clienți, crescând în același timp cererea. Până la finalul acestui an, Ford are în plan să producă anual 600.000 de autovehicule electrice la nivel global, iar din 2026 cifra va crește la două milioane, ca parte a planului său Ford+.

Pe măsură ce Ford crește rapid producția de vehicule electrice, introducerea bateriilor LFP va permite producția mai multor vehicule electrice și va oferi mai multe opțiuni noilor clienți. Până în 2026, Ford și-a propus să atingă o marjă EBIT de 8% pentru divizia Model e.

„Ne angajăm să conducem revoluția vehiculelor electrice și asta înseamnă să investim în tehnologia și locurile de muncă care ne vor menține în avangarda acestei transformări globale în industria noastră”, a declarat Bill Ford, președintele executiv Ford.

**Clienții Ford vor beneficia de avantajele aduse de bateria LFP**

Oferirea LFP ca a doua opțiune de baterie din punct de vedere al chimiei – pe lângă nichel-cobalt-mangan (NCM) – permite clienților Ford să aleagă un vehicul electric cu caracteristici unice de performanță, mult mai apropiate de nevoile lor.

Bateriile LFP sunt foarte durabile și tolerează încărcare mai frecventă și mai rapidă, folosind mai puține materiale rare care au costuri ridicate. Această baterie, produsă cu costuri mai mici, va ajuta Ford să reducă prețurile vehiculelor electrice pentru clienți. Aceste baterii LFP vor fi utilizate pentru mai multe vehicule de pasageri și camionete electrice Ford de ultimă generație.

„Game de modele electrice Ford a generat o cerere uriașă. Ford își îndeplinește angajamentele pe măsură ce creștem producția pentru bateriile LFP și NCM, iar clienți vor începe să profite de avantajele aduse de vehiculelor electrice Ford, care integrează tehnologii de ultimă oră și soluții durabile pentru baterii și devin din ce în ce mai accesibile cu trecerea timpului”, a spus Jim Farley, președinte și CEO Ford.

În acest an, înainte de a deschide noua fabrică de baterii din Marshall, Michigan, SUA, Ford va introduce bateriile LFP pe Mustang Mach-E, iar din 2024 pe F-150 Lightning, intenția fiind de a reduce timpii de așteptare pentru clienți.

Tehnologia bateriilor LFP ajută, de asemenea, la reducerea dependenței de materialele esențiale, cum ar fi nichelul și cobaltul și este în conformitate cu strategia Ford de a crea un lanț de aprovizionare pentru vehicule electrice, astfel încât să-și susțină angajamentele față de sustenabilitate și drepturile omului.

Ford s-a angajat să investească peste 50 de miliarde de dolari în vehicule electrice la nivel global până în 2026 și, de asemenea, s-a angajat deja să obțină o amprentă de carbon neutră la nivel global pentru vehiculele, logistica și lanțul său de aprovizionare până în 2050. Compania vizează zero emisii pentru toate vânzările de vehicule din Europa și o amprentă neutră de carbon în Europa pentru fabricile sale, logistică și furnizori până în 2035.

**Video**

<https://www.youtube.com/watch?v=Uwv8jega9NY>

# # #

1 În conformitate cu procedura de testare WLTP. O autonomie de până la 600 km (valoare conform WLTP) poate fi atinsă cu o baterie complet încărcată - în funcție de seria existentă și de configurația bateriei. Autonomia reală poate varia din cauza diferiților factori (de exemplu, condițiile meteorologice, stilul de condus, profilul rutei, starea vehiculului, vârsta și starea bateriei litiu-ion).

***Despre Ford Motor Company***

*Ford Motor Company (NYSE: F) este o companie globală cu sediul în Dearborn, Michigan, angajată să ajute la construirea unei lumi mai bune, în care fiecare persoană este liberă să se miște și să-și urmeze visurile. Planul Ford+ al companiei pentru creștere și creare de valoare combină punctele forte existente, noile capacități și relațiile mereu active cu clienții pentru a îmbogăți experiențele clienților și pentru a le consolida loialitatea. Ford dezvoltă și vinde camionete Ford inovatoare, SUV-uri, vehicule comerciale și vehicule de lux Lincoln, împreună cu servicii conectate. Compania face acest lucru prin intermediul a trei segmente de afaceri centrate pe client: Ford Blue, proiectând vehicule iconice alimentate de combustibil și hibride; Ford Model e, proiectează vehiculele electrice inovatoare împreună cu software încorporat care definește experiențe digitale mereu active pentru toți clienții; Ford Pro, ajută clienții comerciali să își transforme și să-și extindă afacerile cu vehicule și servicii adaptate nevoilor lor. În plus, Ford urmărește soluții de mobilitate prin Ford Next și oferă servicii financiare prin Ford Motor Credit Company. Ford are aproximativ 173.000 de angajați în întreaga lume. Mai multe informații despre companie și despre produsele și serviciile sale sunt disponibile la corporate.ford.com.*

***Ford*** *este o marcă americană globală integrată în Europa de mai bine de 100 de ani, este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric și cu o amprentă neutră de carbon până în 2035. Compania progresează cu ajutorul a noi vehicule electrice îndrăznețe, proiectate pentru șoferul european și inovează cu servicii pentru a ajuta oamenii să se conecteze, comunitățile să se dezvolte și afacerile să prospere. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase companii mixte neconsolidate) cu patru centre cu sediul în Köln, Germania; Valencia, Spania și la joint venture-ul din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 54.000 de oameni, inclusiv companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.*